open-index/open-wikipedia-markdown huggingface dataset:
טוני ריי

**טוני ריי** (באנגלית: **Tony Ray**; נולד ב-19 באפריל 1949 בקינגסטון, ג'מייקה) הוא מוזיקאי ג'מייקני-ישראלי, מחלוצי מוזיקת הרגאיי בישראל.

## ביוגרפיה
נולד בשנת 1949 כ-ריימונד אנתוני פורבס, שמו טוני ריי הוא קיצור 2 שמותיו הפרטיים.

בשנת 1963, בגיל 13 עבר ריי עם משפחתו מג'מייקה לבריסטול, אנגליה, משפחתו פתחה חנות לתקליטים, שם החל להיות מעורב בתחום המוזיקה. הוא שימש כזמר מוביל ונגן גיטרה בס בלהקת "האורבים" (The Lurks), עמה ערך בשנת 1968 סיבוב הופעות באירופה ובמזרח התיכון. לאחר ביקור בישראל באותה שנה עם להקתו, שנקראה אז להקת "הקוקטיילים" (The Cocktails), החליט ריי בשנת 1970 להגר לישראל ולהשתקע בה. 

בשנת 1981 הוא הוציא את האלבום "בא לי רגאיי" ("I Feel Like Reggae"), שהיה אלבום הרגאיי הראשון באורך מלא שהופק בישראל, והכיל שירים הן בעברית והן באנגלית. בשנים 1981 - 2015 הוציא ריי שמונה אלבומים, שכללו מספר להיטים: "שמנמנה" ("בום בום"), "שוק הכרמל", "ילד אתיופי" וכן גרסאות כיסוי לשירים "זר של נרקיסים" (יורם טהרלב / אפי נצר) ו"ככה את רצית אותי" (יהונתן גפן / אריאל זילבר). ב-2018 הוציא את אלבומו התשיעי "אוהב להיות שחור" הכולל קאבר לשירו של אריק איינשטיין "אני ואתה".

ריי התפרסם בתפקידו המוזיקלי בסרט "אלכס חולה אהבה" בשנת 1986 ובמספר הופעות מוזיקליות בתוכנית הטלוויזיה "זהו זה!״. בשנת 1993 השתתף בפרסומת ״צריך שניים למנגו״. בשנת 1999 השתתף ריי בתפקיד אורח בפרק האחרון של העונה השנייה בסדרה הקומית ״שמש״ ששודרה בערוץ 2 גילם את תומאס.  

בשנת 1991 הקים ריי בתל אביב את מועדון הרגאיי "ג'מייקה", שהוקדש למוזיקת רגאיי ולמוזיקה שחורה. בשנת 1998 נסגר המועדון, וריי הקים את מועדון ה"ראסטה". ריי מקיים הופעות רגאיי במועדון זה ובמועדונים אחרים יחד עם להקת עמג'ה.

## חיים אישיים
לריי 3 ילדים, בת ושני בנים.

בנו הבכור זאבי פרלמוטר יליד 1976, קצין ביחידה קרבית, אמן, יזם ואיש הייטק, נולד מרומן שהיה לריי עם ישראלית בשנת 1975, אך הוא לא ידע על קיומו עד שחברה אמרה שנולד לו בן והוא נמסר לאימוץ, ריי ניסה לחפשו אך לא הצליח עד שבנו יצר עימו קשר בשנת 2025.

את אשתו הראשונה הכיר בשנת 1977, להם נולדו 2 ילדים: רחל (רייצ'ל) ילידת 1983, עובדת הייטק ולי יליד 1986,מוזיקאי.

כעבור כעשור התגרש מאשתו הראשונה.

אשתו השנייה היא אנג'י מרצן, ילידת שוודיה ואם לבת מנישואיה הראשונים.

לריי נכדים ונכדות מבנו הבכור ובתו.

## דיסקוגרפיה
*1981 *I Feel Like Reggae*
*1985 *Burn de Wicked Man*
*1987 *Reggae Man*
*1990 *Do De Reggae*
*1995 *Drive Me Crazy*
*2007 *The Voice of Jamaica*
*2013 *Children of the World*
*2015 *No More Wars*

## קישורים חיצוניים

* טוני ריי, מתוך אתר האינטרנט של קול הקמפוס
* 
* ריאיון עם טוני ריי באתר האינטרנט "TLV Times", 2 בספטמבר 2015
* 
* הדיסקוגרפיה של טוני ריי
* 

## הערות שוליים

קטגוריה:זמרי רגאיי
קטגוריה:זמרים ישראלים
קטגוריה:זמרים השרים בעברית
קטגוריה:מוזיקאים ישראלים
קטגוריה:מוזיקאים ג'מייקנים
קטגוריה:זמרים ג'מייקנים
קטגוריה:זמרי רגאיי ישראלים
קטגוריה:ישראלים שנולדו ב-1949
ג'ייקוב פרג' רפאל ג'ייקוב

**ג'ייקוב פרג' רפאל ג'ייקוב** (באנגלית: **Jacob Farj Rafael Jacob**; 1923, כלכותה, הודו הבריטית – 13 בינואר 2016, ניו דלהי, הודו) היה לוטננט גנרל יהודי בצבא הודו אשר כיהן כראש המטה הכללי של פיקוד המזרח ההודי ונודע בחלקו במלחמת הודו–פקיסטן השלישית. לאחר תום שירותו הצבאי הצטרף למפלגת העם ההודית וכיהן כמושל גואה ופנג'אב.

## קורות חיים
ג'ייקוב פרג' רפאל ג'ייקוב נולד בכלכותה למשפחה יהודית בבלית שהיגרה להודו במחצית המאה ה-18. בשלהי 1941 התגייס ג'ייקוב פרג' לצבא הודו הבריטית. בעקבות הידיעות על שואת יהודי אירופה בחר בקריירה צבאית. לאחר שהוסמך לקצונה הוצב באזור כירכוכ ובהמשך הועבר לחזית בצפון אפריקה. הוא נטל חלק גם במערכה על בורמה.

לאחר המלחמה נשלח ללימודים צבאיים בבריטניה ובארצות הברית ולאחריהם שב לשורות הצבא ההודי ולחם במלחמת הודו–פקיסטן השנייה כמפקד אוגדה. ב-1969 מונה לראש המטה הכללי של פיקוד המזרח ההודי והועלה לדרגת מייג'ור גנרל. במהלך מלחמת הודו-פקיסטן (1971) ניצחו כוחות פיקוד המזרח ההודיים את צבא פקיסטן והביאו לקריסתו. פרג' רפאל זכה להערכה על תפקודו במערכה ונחשב לאחד מגיבוריה.

ב-1978 סיים את שירותו הצבאי והצטרף למפלגת העם ההודית. הוא כיהן כמושל גואה ופנג'אב. הוא פעל להעמקת יחסי הודו–ישראל ולכינון יחסים דיפלומטיים בין המדינות. עוד פעל להעמקת שיתוף הפעולה הצבאי בין המדינות.

ג'ייקוב פרג' רפאל ג'ייקוב הלך לעולמו ב-2016 לאחר סיבוך של דלקת ריאות, והוא בן 92. הוא נקבר בבית העלמין היהודי בניו דלהי.

## חייו האישיים
[שמאל|ממוזער|250px|הגנרל ג'ייקוב מדליק [נרות חנוכה ביחד עם שליח חב"ד, הרב שניאור קופצ'יק, ב-2011]]ג'ייקוב נולד למשפחה יהודית אדוקה בקהילה הבגדדית של כלכותה. הוריו שכרו עבורו ועבור אחיו מורים לעברית. לדבריו הוא לא היה מעוניין בלימוד העברית, אולם בעתיד התחרט על כך מאוד. במלחמת העולם השנייה משפחת ג'ייקוב אימצה משפחה של פליטים יהודים מאירופה, אשר נמלטו מכיבושיו של היטלר. לדבריו לא נתקל באנטישמיות בהודו, אלא רק מקרב חיילים בצבא הבריטי.

ג'ייקוב היה מיודד עם מנהיגים ישראליים כמו יצחק רבין ושמעון פרס והרמטכ"ל מוטה גור. מדיו של יעקב מוצגים במוזיאון יד לשריון בלטרון. הוא אף תרם את חגורת חתונת הכסף ותכשיטים של אמו למוזיאון למורשת עדות ישראל בלוד.

## קישורים חיצוניים

* 
* אוסטרלי, סובייטי והודי נכנסים למערכה: שלושה גנרלים יהודים ששינו את ההיסטוריה, בבלוג אנו – מוזיאון העם היהודי, ספטמבר 2019

## הערות שוליים

קטגוריה:יהודים הודים
קטגוריה:פוליטיקאים יהודים הודים
קטגוריה:גנרלים יהודים
קטגוריה:אנשי צבא הודים
קטגוריה:חיילים יהודים במלחמת העולם השנייה
קטגוריה:צבא הודו הבריטית
קטגוריה:מפלגת העם ההודית
קטגוריה:מושלי המדינות והטריטוריות של הודו
קטגוריה:הודים שנולדו ב-1923
קטגוריה:נפטרים ב-2016
הטיגר הלבן

**הטיגר הלבן** (ברוסית: **Белый Тигр**) הוא סרט מלחמה ופנטזיה רוסי, על פי סיפור בשם "הטנקיסט" מאת איליה בויאשוב, אודות טנקיסט רוסי היוצא עם הטנק שלו למשימת איתור והשמדה של טנק גרמני חדיש הזוכה לכינוי "הטיגר הלבן". הסרט בוים על ידי קארן שחנזארוב ובכיכובם של אלכסיי ורטקוב, ויטאלי קישצ‘נקו, ולארי גרישקו.

הסרט זכה בפרס נשר הזהב בקטגוריות עבודת העריכה הטובה ביותר ועבודת הבימוי הטובה ביותר והיה מועמד לפרס אוסקר לסרט הזר הטוב ביותר בשנת 2013.
## עלילת הסרט
שנת 1943. בעיצומה של מלחמת העולם השנייה, טנקיסט רוסי הסובל מאמנזיה והלום קרב, נשלח למשימת איתור והשמדה של טנק גרמני חדיש ומאיים שזכה לכינוי "הטיגר הלבן".
הטנקיסט נמצא על ידי חיילי הצבא האדום ב־T34 כשהוא מלא כוויות ב-90% מגופו. הוא לא יכול לזכור את זהותו. הוא מקבל את השם איוואן נדיינוב (מהמילה הרוסית найденный, "נמצא"). לאחר שבאורח פלא הוא נרפא מכוויותיו, מפקדיו מחזירים אותו לחזית להוביל טנק T-34/85 משופר, כשמפקדו מאמין כי הוא חמוש בכוח-על חשוב במיוחד: היכולת לתקשר עם אלוהי הטנקים.

נדיינוב מכין מארב לטנק גרמני פלאי המכונה "הטיגר הלבן", שמגיח משום מקום, יורה בקצב אדיר ונעלם ללא עקבות באזור ביצות. במארב, ביחד עם טנק נוסף המשמש פיתיון, מגיע הטיגר הלבן ופוגע בשני הטנקים כשהוא נעלם בביצה ללא סימן. בקרב הבא הטיגר הלבן מגיח ומשמיד המוני טנקים רוסיים, כשרק נדיינוב נותר לרדוף אחריו. המרדף מסתיים כשהטיגר נפגע, אך קנה התותח של הטנק הרודף מתפוצץ, ושוב נעלם הטיגר הלבן. נדיינוב מאמין שבטנק הפלאי אין צוות, והוא נלחם בעצמו, והוא מאמין שהוא עצמו חזר לחיים, כשיש לו את היכולת לשמוע את מסריו של הטנק שלו ולכן הוא חסין.

בשנת 1945, לאחר כיבוש ברלין וכניעת הגרמנים, נותר נדיינוב עם הטנק שלו כשהוא לא מתכוון להשתחרר ולחזור לאזרחות עד שלא יחסל סופית את הטיגר הלבן, גם אם זה ייקח עשרים, חמישים או מאה שנה, ומיד נעלם אף הוא עם הטנק שלו.

בסצנה האחרונה של ארוחת ערב במשרד חשוך, אדולף היטלר מציג את דעתו בפני זר מסתורי על המלחמה:
"גרמניה תחשב המקור הבלעדי בעולם לרוע האנושות, כגיהנום של פירומניאקים. פשוט מצאנו את האומץ להבין מה הפנטזיה של אירופה. מה שאתם חושבים אנחנו עושים. זה כמו ניתוח כירורגי. תחילה הכאב, אבל אחר כך הגוף נרפא. האם אנו לא מיישמים את החלום הסודי של כל גילדה אירופאית? ... האם לא הגשמנו את החלום הנסתר של כל אזרח אירופי? הם תמיד לא אהבו את היהודים! כל חייהם הם פחדו מהמדינה הקודרת הזו במזרח, רוסיה. אמרתי: רק בואו נפתור את שתי הבעיות האלו, נפתור אותן אחת ולתמיד ... האנושות הפכה להיות מה שהיא בזכות המאבק! הלחימה היא פרשה טבעית, ארצית. היא קיימת תמיד ובכל מקום. למאבק אין התחלה או סוף. לחימה הם החיים עצמם. מלחמה היא נקודת המוצא".

## קישורים חיצוניים

* 

* הקדימון הרשמי באתר יוטיוב
* הסרט המלא בערוץ הרשמי של אולפני מוספילם באתר יוטיוב

קטגוריה:מוספילם
קטגוריה:סרטי 2012
קטגוריה:סרטי דרמה היסטורית
קטגוריה:סרטי מלחמת העולם השנייה
קטגוריה:סרטים רוסיים
קטגוריה:סרטים על טנקים
דרך לאהבה

**דרך לאהבה** (בספרדית: **Camino al amor**) היא טלנובלה ארגנטינאית. במרכז הטלנובלה עומד רוקו שחוזר לארגנטינה אחרי שעזב למקסיקו לפני שנים רבות. הוא פוגש שם באהבתו הישנה מלנה והם ינסו למצוא את דרכם חזרה אל האהבה.

## תקציר
רוקו עזב את ארגנטינה לפני שנים רבות והשתקע במקסיקו. ביום נישואיו, אחותו מודיעה לו שאביו עבר התקף לב וכי מוטב שיחזור לארגנטינה. רוקו לא דיבר עם אביו מאז שגילה שהאב ניהל חיים כפולים עם לילי, חברתה הטובה של אמו, שהתאבדה לאחר שנודע דבר הבגידה.

רוקו מגיע לבואנוס איירס והזיכרונות מציפים אותו. הוא תוהה מה עלה בגורלה של מי שהייתה אהבת חייו – מלנה, אחייניתה של לילי. מלנה ורוקו חוו אהבה גדולה לפני 15 שנה, אבל נפרדו לאחר שרוקו גילה על בגידתו של אביו עם לילי. רוקו היה משוכנע שמלנה הייתה בסוד העניינים וכל ניסיונותיה לשכנע אותו שלא ידעה דבר לא נענו. לאחר עזיבתו של רוקו, מלנה התחתנה וילדה בן. היא נפרדה מבעלה לא מכבר, לאחר שהסתבך בחובות.

רוקו ומלנה נפגשים שוב במקרה ושניהם מרגישים שהתשוקה ביניהם עדיין קיימת. אולם רוקו נשוי לאחרת ועדיין סמוך ובטוח שמלנה ידעה על הרומן בין אביו לדודתה והסתירה זאת ממנו. מלנה מבולבלת מהמפגש המחודש, אבל מבינה עד מהרה שהיא עדיין אוהבת את רוקו.

## שחקנים
* **[[סבסטיאן אסטבנס]] -** רוקו קולוצ'י
* **[[מריאנו מרטינס]] -** ויטוריו “ויטו” קולוצ'י
* **[[קרינה סמפיני]] -** מלנה מננדס
* **[[חואן דרטס]] -** אנחל רוסי / קולוצ'י
* **[[אאוחניה סוארס]] -** מריה פיה אריאגה
* **[[סול אסטבנס]] -** ג'ינה קולוצ'י / לוי
* **בטיאנה בלום -** אמנדה רוסי
* **סילביה קוטיקה -** ליליאנה "לילי" סוארס
* **[[סופיה רקה]] -** גואדלופה "לופה" אלקורטה
* **רודולפו בבן -** ארמנדו קולוצ'י
* **טינה סראנו -** נלי מננדס
* **הקטור קלורי -** בנחמין לוי
* **רוברטו וז׳חוס -** קמילו גווארה
* **[[אווה דה דומיניצ'י]] -** ולנטינה רוסי / קולוצ'י
* **[[פאבלו מרטינס]] -** פולו גאטן
* **מטיאס דסידריו -** פרננדו אגירה
* הרנן אסטבנס - מנצ׳ו
* **חוספינה סקגליאון -** פלורנסיה ריוס
* **מריאנו ארג׳נטו -** אלפונסו אריאגה
* **פרננדה מטילי -** מרילינה
* **אלחנדרו פורו -** תומאס אגירה
* **נארלה קלאוסן -** וונדי ניאבס
* **מרטינה גוסמן -** ונסה דה לה גוארדה
* **ראול טאיבו -** אגוסטין דה לה גוארדה
* **לטיסיה ברדיס -** גיירמינה דובואס
* **אסטבן פרול -** פדרו אוברטי
* **אדריאן נאבארו -** מנואל
* **פביו די טומסו -** באוטיסטה
* **לוקאס ולסקו -** גבריאל "גבו" סנצ'ז
* **פפה נובוה -** מונטסינו
* נעים סיברה - חורחה ״דליריו״ טרמס
* צ׳אנצ׳י טלסקטו - חוליאנה ״צ׳וני״ מנדוזה
* ולנטינה גודפריד - סינתיה

## קישורים חיצוניים
* 

קטגוריה:טלנובלות ארגנטינאיות
קטגוריה:תוכניות טלוויזיה בשפה הספרדית
קריד (סרט)

**קריד** (באנגלית: **Creed**) הוא סרט קולנוע אמריקאי מסוגת דרמת ספורט משנת 2015, בבימויו של ראיין קוגלר על פי תסריט שכתב קוגלר יחד עם ארון קובינגטון.

בסרט מככבים בתפקידים הראשיים מייקל בי. ג'ורדן בתפקיד אדוניס ג'ונסון קריד, בנו של אפולו קריד מסרטי רוקי וסילבסטר סטאלון שחוזר לגלם את דמותו של רוקי בלבואה לראשונה מאז "רוקי בלבואה", השישי בסדרת סרטי רוקי, משנת 2006. נוסף עליהם מופיעים בסרט טסה תומפסון, פלישיה רשאד, המתאגרף טוני בלוו וגרהאם מקטאביש. הסרט הוא השביעי בזיכיון סרטי רוקי, אך מהווה גם ספין אוף מהסדרה המקורית. הסרט מאחד שוב בין הבמאי/כותב קוגלר לבין ג'ורדן ששיתפו פעולה בעבר בסרט תחנת פרוטווייל, ובין ג'ורדן לווד האריס שעבד איתו בסדרת הטלוויזיה הסמויה.

צילומי הסרט החלו בליברפול ב-19 בינואר 2015, ולאחר מכן המשיכו בפילדלפיה, העיר בה נולד וגדל רוקי. הסרט יצא לאקרנים בארצות הברית ב-25 בנובמבר 2015, יום השנה ה-40 לסצנת הפתיחה של הסרט "רוקי" המקורי. הסרט זכה לשבחי המבקרים שטענו שהוא הסרט הטוב ביותר בסדרה מזה שנים רבות. סטאלון זכה בפרס גלובוס הזהב לשחקן המשנה הטוב ביותר, והיה מועמד לפרס אוסקר לשחקן המשנה הטוב ביותר על משחקו בסרט. זו הפעם הראשונה שסטאלון היה מועמד לפרסים אלה מאז "רוקי" הראשון, וזכייתו הראשונה בפרס גלובוס הזהב.

## קישורים חיצוניים
* 

*  
*  
* 
*  
* יעל שוב, "קריד": סרט איגרוף נוסטלגי, מהנה וסוחף, באתר Time Out ישראל, 31 בדצמבר 2015
* אייל בורס, "קריד"- על אגרוף ואהבה, ביקורת סרט, באתר dtown, ינואר 2016

## הערות שוליים

קטגוריה:סדרות סרטי דרמה
קטגוריה:סרטי 2015
קטגוריה:סרטי אגרוף
קטגוריה:סרטים אמריקאיים
קטגוריה:רוקי
קונסטהאוס גראץ

**קונסטהאוס גראץ** (גרמנית: Kunsthaus Graz) הוא מוזיאון לאמנות מודרנית בעיר גראץ שבאוסטריה, הידוע גם בשל צורתו הארכיטקטונית הבלתי שגרתית של המבנה שבו הוא שוכן.

## היסטוריה
המוזיאון נבנה על שפת הנהר מורה החוצה את העיר. הוא הוקם לקראת שנת 2003, שבה שימשה גראץ כבירת התרבות של אירופה, ונחנך באותה שנה, כיוזמה משותפת של עיריית גראץ ומדינת שטיריה שבה היא שוכנת.

מתכנני המבנה - פיטר קוק וקולין פורנייה - תכננו אותו ברוח ארכיטקטורת הבלוב והעניקו לו צורה כשל יצור אורגני, המצופה בלוחות אקריליים כחולים. 930 נורות פלואורסצנט טבעתיות כחולות המופעלות על ידי מחשב (בסגנון BIX Media) משולבות בקיר החיצוני של הבניין ומשמשות להעלאת מיצגי אור אמנותיים. המבנה בולט מאוד בסביבתו על רקע אדריכלות הבארוק המסורתית של הבניינים שסביבו. הוא זכה לכינוי "החייזר הידידותי" והפך לאחד מסמלי העיר.

המוזיאון מתרכז בהעלאת ואירוח תערוכות אודות אמנות מודרנית רב-תחומית משנת 1960 ואילך. אין לו אוסף מוצגים קבוע משל עצמו.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוסטריה: מוזיאונים לאמנות
קטגוריה:גראץ
Universe Today

**Universe Today** (בתרגום **היקום היום**) הוא אתר אינטרנט לא מסחרי העוסק בחדשות אסטרונומיה וחלל.
האתר נוסד בשנת 1999 אך עבר למתכונתו הנוכחית ב-24 ביולי 2003. בתחילת ספטמבר 2005 הפורום של האתר התמזג עם הפורום **Bad Astronomy** של האסטרונום פיל פלייט. האתר אינו עוסק בנושאים ומידע שלא הבשיל כחלק מאמברגו עיתונאי אלא עוסק בנושאים ידועים ומוכרים שהפכו מקובלים בקרב הקהילה האסטרונומית.

אמילי לקדוואלה - העורכת הראשית של האגודה הפלנטרית - אמרה כי היא סומכת על Universe Today ו-Bad Astronomy שיתנו נקודת מבט עצמאית על חדשות מרעישות.

## פרסומים
האתר פרסם שני ספרים:

## קישורים חיצוניים
* 

* 

## הערות שוליים

קטגוריה:מדעי החלל
קטגוריה:אתרי אסטרונומיה
קטגוריה:אתרי אינטרנט שהושקו ב-1999
קווין וימר

**קווין וימר** (בגרמנית: **Kevin Wimmer**, נולד ב-15 בנובמבר 1992) הוא כדורגלן אוסטרי המשחק בעמדת הבלם בקבוצתסלובן ברטיסלאבה.

## קריירת מועדונים
אחרי עונת בכורה במועדון נעוריו, ל.א.ס.ק. לינץ, וימר עבר ביוני 2012 לשחק במועדון הגרמני פ.צ. קלן תמורת סכום של 250,000 אירו. ב-5 באוגוסט 2012, ערך את הופעת הבכורה שלו בפ.צ. קלן, במהלך ההפסד 0–1 מול איינטרכט בראונשווייג. ב-29 בנובמבר 2013, הוא כבש את שער הבכורה שלו במועדון, בניצחון 0–3 מול סנט פאולי.

במהלך עונת 14–2013 הפך לשחקן הרכב קבוע, והיה וימר שותף להעפלת קבוצתו לבונדסליגה, כמו גם לקבוע שיא בליגת המשנה בספיגה מועטה של שערים, כשקלן ספגה רק 20 שערים באותה העונה. בעונת הבכורה שלו בבונדסליגה, וימר היה חלק משמעותי מחוליית ההגנה והצלחת קבוצתו להימנע מירידה, כאשר במהלך העונה קלן ניצחה לפחות פעם אחת את כל קבוצות הליגה, למעט באיירן מינכן ופרייבורג. קלן קבעה גם שיא בונדסליגה, כאשר סיימה 9 משחקים בתיקו מאופס, והשוותה את שיאה של באיירן מינכן מ-1966, בשמירה על רשת נקייה 13 משחקים במהלך העונה. בעונת 15–2014, וימר פתח בהרכב הקבוצה ב-32 משחקי בונדסליגה, ונבחר לשחקן ההגנה השביעי בטיבו בליגה, על ידי מגזין הכדורגל קיקר.

ב-29 במאי 2015, וימר הצטרף לטוטנהאם הוטספר, לאחר שחתם על חוזה לחמש שנים וקלן קיבלה תמורתו 4.3 מיליון פאונד. ב-30 ביולי 2015, ערך את הופעת הבכורה שלו עבור מועדונו החדש, במשחק קדם עונה מול כוכבי ליגת הMLS בדנוור, קולורדו, בו הפסידה טוטנהאם 1–2. וימר נכנס למשחק בדקה ה-45, כמחליפו של יאן ורטונגן, וערך הופעת בכורה לצד השחקנים החדשים הנוספים במועדון דלה עלי, קירן טריפייר וטובי אלדרווירלד. ב-4 באוגוסט 2015, הוא ערך הופעת בכורה בהרכב הקבוצה, בהפסד 0–2 מול ריאל מדריד במסגרת גביע אאודי.

ב-28 באוגוסט 2017 חתם וימר בסטוק סיטי מהפרמייר ליג בסיום אותה עונה הקבוצה ירדה ליגה. בקיץ 2018 הושאל וימר להנובר 96 מהבונדסליגה. וימר שיחק עונה אחת בהאנובר, וגם איתה ירד ליגה, לאחר שערך 22 הופעות. בתום עונת ההשאלה להאנובר, חזר וימר לסטוק והושאל שוב, הפעם לרויאל מוסקרון מליגת העל הבלגית. ב-1 בפברואר 2021 הושאל לקרלסרוהה עד לסוף העונה. ב-28 במאי 2021 חתם בראפיד וינה.

בקיץ  חתם בסלובן ברטיסלאבה מליגת העל הסלובקית.

## קריירה בינלאומית
וימר ייצג את הנבחרות האוסטריות בכל גילאי הנוער. ב-15 בנובמבר 2013, במהלך יום הולדתו ה-21, הוא ערך את הופעת הבכורה שלו עבור הנבחרת האוסטרית הבוגרת, במהלך הניצחון 0–1 במשחק ידידות מול ארצות הברית. בשנת 2016 השתתף וימר עם נבחרת אוסטריה ביורו 2016, והודח עמה בשלב הבתים.

## קישורים חיצוניים

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:כדורגלני ל.א.ס.ק. לינץ
קטגוריה:כדורגלני פ.צ. קלן
קטגוריה:כדורגלני טוטנהאם הוטספר
קטגוריה:כדורגלני סטוק סיטי
קטגוריה:כדורגלני הנובר 96
קטגוריה:כדורגלני מוסקרון
קטגוריה:כדורגלני קרלסרוהה
קטגוריה:כדורגלני ראפיד וינה
קטגוריה:כדורגלני סלובן ברטיסלאבה
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:אוסטרים שנולדו ב-1992
פרובינציית שלזיה

**פרובינציית שלזיה** (בגרמנית: Provinz Schlesien) הייתה מחוז של ממלכת פרוסיה, שהתקיים בין השנים 1815–1919, ושוב בין השנים 1938–1941.

## היסטוריה
בשנת 1740 פרצה באירופה מלחמת הירושה האוסטרית. במסגרתה ניטשו עד אדמת שלזיה מספר קרבות בין פרוסיה לממלכת הבסבורג האוסטרית. לבסוף, בשנת 1742, הועברה רוב שלזיה לחזקתו של פרידריך השני, מלך פרוסיה, כאשר בידי אוסטריה נשאר חלק קטן, אשר זהה בקירוב לאזור שלזיה הצ'כית.

בשנת 1815 לאחר קונגרס וינה הוחלט על חלוקת ממלכת פרוסיה ל-10 פרובינציות, וביניהם הוקמה פרובינציית שלזיה, שהשתרעה על השטחים לשעבר של דוכסות שלזיה.

בשנת 1871, עם הקמת הקיסרות הגרמנית, שולבו השטחים בקיסרות זו, המדינה היורשת של פרוסיה. תחת שלטונה של הקיסרות הגרמנית, עבר אזור שלזיה תיעוש נרחב, והאזור, כמו בימים עברו, משך אליו מהגרים גרמנים רבים אשר הגדילו את הרוב הגרמני במקום. מתיישבים גרמנים הגיעו לשלזיה גם כתוצאה ממדיניות של עידוד הגירה לשם על ידי השלטונות גרמניים. בשנים אלו גם הבירה ברסלאו, אשר לימים תשנה את שמה לורוצלב, הפכה לעיר גדולה ומשגשגת אשר משכה גם אנשי רוח רבים. רוב פולני נשאר בעיקר באזורים הכפריים של הקצה המזרחי של שלזיה, באזורים הסמוכים לקטוביץ, כאשר תחת השלטון הגרמני סבל מדיכוי לאומי ותרבותי. בשנת 1867, האימפריה האוסטרו-הונגרית ירשה את ממלכת הבסבורג האוסטרית. קצת מאוחר בהשוואה לשלזיה הגרמנית, גם שלזיה האוסטרית עבר תיעוש ומודרניזציה. בשנת 1900, עם ראשית המאה ה-20, מפקדי אוכלוסין שנערכו בשלזיה הגרמנית מעידים על רוב גרמני מוצק של כ-75% כאשר, רוב היתר הם פולנים. מפקדי אוכלוסין מקבילים שנערכו בשלזיה האוסטרית מראים שגם שם הגרמנים הם קבוצת האוכלוסייה הגדולה ביותר, אם כי הם אינם רוב: כ-44.5% הגדירו עצמם גרמנים, כ-33% פולנים וכ-22% סווגו כסלאבים שאינם פולנים, כאשר ככל הנראה מדובר בעיקר בצ'כים.

לאחר מלחמת העולם הראשונה, התפרקה האימפריה האוסטרו-הונגרית ואזור שלזיה האוסטרית הועבר לחזקתה של צ'כוסלובקיה. בעוד מצב העניינים בחלק האוסטרי של שלזיה היה פשוט יחסית, הדברים בחלק הגרמני הסתבכו. באותו הזמן פולין הוקמה מחדש לאחר כ-130 שנה של שלטון זר. בעוד פולנים רבים בשלזיה חפצו שהאזור יועבר לשלטון פולני, הרוב הגרמני רצה בשלטון גרמני. עד מהרה הפך אזור שלזיה לאזור מריבה בין גרמניה החדשה לפולין. שלזים פולנים החלו בהתקוממויות אלימות כנגד השלטון הגרמני, ודרשו איחוד עם פולין. לבסוף הועברו שטחים מוגבלים מאזור קטוביץ מגרמניה לפולין כשרוב השטח נשאר בידי גרמניה. בשנת 1919 פוצלה הפרובינציה לפרובינציית שלזיה העילית ופרובינציית שלזיה התחתית. בשנת 1938 שוב אוחדו הפרובינציות מחדש, עד לשנת 1941.

## קישורים חיצוניים

## הערות שוליים

קטגוריה:גרמניה: אזורים
שלזיה
שלזיה
לואיס שאוב

**לואיס שאוב** (בגרמנית: **Louis Schaub**, נולד ב-29 בדצמבר 1994) הוא כדורגלן אוסטרי יליד גרמניה, המשחק בראפיד וינה בעמדת הקשר ההתקפי. לשאוב 29 הופעות ושמונה שערים במדי נבחרת אוסטריה.

הוא נכלל על ידי אתר הכדורגל המוביל IBWM ברשימת "100 הכדורגלנים המרגשים בעולם" לשנת 2014.

## חיים אישיים
שאוב הוא בן לאב גרמני ואם אוסטרית. אביו, פרד שאוב היה כדורגלן בקבוצות שונות בבונדסליגה. האב פרד נהרג בתאונת דרכים בשנת 2003 בגיל 42. באותה תאונה נפצע לואיס, שהיה בן 8 באותו זמן, אך שרד והשתקם. אחותו של לואיס, קיארה שאוב, היא כדורגלנית גם כן.

## קריירת מועדונים
ב-18 באוגוסט 2012, שאוב ערך את הופעת הבכורה הבוגרת שלו בראפיד וינה מהבונדסליגה האוסטרית, בניצחון 0–3 מול שטורם גראץ במסגרת הליגה האוסטרית. ב-4 באוגוסט 2015, שאוב כבש צמד שערים בניצחון המפתיע של קבוצתו, 3-2 מול אייאקס אמסטרדם ההולנדית, במשחק במסגרת מוקדמות ליגת האלופות. שאוב שיחק בראפיד וינה במשך שש עונות, בהן היה שחקן הרכב חשוב במערך הקבוצה, וסיים עמה שלוש פעמים במקום השני בליגה, אך לא זכה באף תואר.

בקיץ 2018 חתם שאוב בפ.צ. קלן מהבונדסליגה השנייה. בעונת הבכורה שלו בקבוצה, 2018/19, סיים שאוב עם קלן במקום הראשון והעפיל עם קלן לבונדסליגה הבכירה. את עונת 2019/20 החל שאוב בקלן, ועד למחצית העונה ערך 9 הופעות והבקיע שער אחד. בינואר 2020 הושאל שאוב עד לתום עונת 2019/20 להמבורג מצמרת הבונדסליגה השנייה, אך לא הצליח להעפיל עמה לבונדסליגה, וחזר בסיום ההשאלה לפ.צ. קלן. בעונת 2020/21 הושאל שאוב לעונה אחת ללוצרן מליגת העל השווייצרית. בעונה זו הבקיע שאוב שמונה שערי ליגה, וסייע לקבוצתו לסיים במקום החמישי בליגה, ולזכות בגביע השווייצרי, לאחר ניצחון 3-1 בגמר על סנט גאלן. בתום העונה שב לפ.צ. קלן. בעונת 2021/22 ערך שאוב 28 הופעות במדי קלן, הבקיע שער אחד וסייע לקבוצתו לסיים במקום השביעי המפתיע בבונדסליגה. בתום עונה זו, עבר שאוב בהעברה חופשית להאנובר 96 מהבונדסליגה הגרמנית השנייה. שאוב שיחק שתי עונות בהאנובר, שבשתיהן היה שחקן הרכב קבוע והבקיע מספר שערים, אך לא הצליח לעלות עמה לבונדסליגה הבכירה.

בקיץ 2024 חזר שאוב למועדון בו גדל, ראפיד וינה מהבונדסליגה האוסטרית.

## קריירה בינלאומית
שאוב שיחק בכל הנבחרות הצעירות של אוסטריה. ב-6 באוקטובר 2016 ערך שאוב את הופעת הבכורה שלו בנבחרת אוסטריה, כשנכנס כמחליף בדקה ה-87 בתיקו 2-2 נגד נבחרת ויילס במסגרת מוקדמות מונדיאל 2018. שאוב ואוסטריה לא הצליחו להעפיל למונדיאל 2018.

שאוב העפיל עם אוסטריה ליורו 2020, וערך בו הופעה אחת בלבד, כשנכנס בדקה ה-106 בהארכה, במשחק בו אוסטריה הפסידה 2-1 לאיטליה והודחה מהטורניר.

שאוב היה חלק מהקמפיין של אוסטריה במוקדמות מונדיאל 2022, והבקיע צמד במשחק הניצחון 4-2 על ישראל בטורניר מוקדמות זה, אך לא הצליח להעפיל עם אוסטריה למונדיאל 2022 עצמו. לאחר טורניר מוקדמות זה, שאוב לא זומן שוב לנבחרת אוסטריה.

## תארים
עם פ.צ. קלן:
* אליפות הבונדסליגה השנייה: 2018/19

עם לוצרן:
* הגביע השווייצרי: 2020/21

## קישורים חיצוניים

קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:כדורגלני ראפיד וינה
קטגוריה:כדורגלני פ.צ. קלן
קטגוריה:כדורגלני המבורג
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:כדורגלני לוצרן
קטגוריה:פולדה: אישים
קטגוריה:כדורגלני הנובר 96
קטגוריה:אוסטרים שנולדו ב-1994
ארגוס מצויץ

**ארגוס מצויץ** (שם מדעי: *Rheinardia*) הוא סוג של עופות ממשפחת הפסיוניים, הקרוב לטווס ולמין ארגוס גדול ובו 2 מינים השוכנים ביערות דרום-מזרח אסיה. בעבר היה בסוג מין יחיד - ארגוס מצויץ וייטנאמי.

## תיאור
הארגוס הוא עוף גדול המגיע לאורך 1.9–2.3 מטר, בתוספת הזנב הארוך של הזכרים ומשקלו 1.5 ק"ג בממוצע. הארגוס הוא עוף חום ובעל נקודות לבנות לאורך גופו. הראש כתום עם עור כחול סביב לעיניים ומקור ורוד. הרגליים לבנות ועל הראש ציצות רחבות שהקנו לו את שמו. הנקבה לעומת הזכר הרבה יותר מוסווה אם כי צבעה חום מנוקד וראשה בעל פסים שחורים. כמו כן הזנב שלה קצר מאוד והיא קטנה מהזכר.

הארגוסים חיים בחבורות קטנות ביערות גבוהים בדרום-מזרח אסיה, בווייטנאם, לאוס ומלזיה. הוא מחפש ביער חסרי חוליות קטנים, זוחלים קטנים, רכיכות, פטריות ועלים למאכל. הוא מסוגל לעופף למרות אורך הזנב אך אינו מוצלח בכך ותעופתו מסורבלת. הוא עושה את זה בעיקר כדי לברוח מטורפים יבשתיים או כדי לעופף לעבר ענפים נמוכים. הוא עושה זאת בעיקר כדי למצוא נקבות ולקרוא להם.

## מינים
*ארגוס מצויץ וייטנאמי (*Rheinardia ocellata*)
*ארגוס מצויץ מלאי (''Rheinardia nigrescens)

## קישורים חיצוניים

קטגוריה:טווסים
פסיון ירוק

**פסיון ירוק** (שם מדעי: *Phasianus versicolor*) הוא מין של עוף קרקע דמוי תרנגול מהסוג פסיון. הוא אנדמי לארכיפלג היפני והוא   הציפור הלאומית של יפן. הוא קרובו לסוג של המין פסיון מצוי. אין עדין הסכמה גמורה על סיווגו כי יש המסווגים אותו כתת-מין של פסיון מצוי,  אך רוב החוקרים מסווגים אותו כמין נפרד.

אורך הפסיונים הזכרים 75–89 ס"מ ומשקלם 0.9–1.1 ק"ג. הנקבות קטנות יותר, אורכן 21–28 ס"מ ומשקלם 0.8–0.9 ק"ג. הפסיון הירוק דומה במידותיו לפסיון מצוי, אלא שצבעיו שונים: גופו ירוק וצווארו כחול. הראש בעל כרבולת אדומה גדולה. הכנפיים והזנב אפורים ומפוספסים בשחור בקצה. הנקבות אינן צבעוניות אלא מתאפיינות בצבעי הסוואה חומים. 

פסיון זה חי בטבע באיים היפנים הונשו, שיקוקו וקיושו וכן באיים קטנים יותר. הוא הופץ גם להוואי ולארצות הברית שם הוא ניצוד לשם ספורט. בתי הגידול שלו הם יערות, שדות גבוהים, כרי דשא והרים.

מצב השימור של הפסיון הירוק מוגדר ללא חשש.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי לואי-פייר וייו
קטגוריה:פסיונים
קטגוריה:יפן: עופות
פניבנה

**פניבנה** (באוקראינית: **Пнівне**; בפולנית: **Pniewno**) הוא כפר קטן במחוז ווהלין שבמערב אוקראינה, בו התקיימה עד השואה קהילה יהודית גדולה.
## היסטוריה
הכפר נזכר מהמאה ה-17, ולאחר מלחמת העולם הראשונה נכלל בתחום הרפובליקה הפולנית השנייה.

טרם מלחמת העולם הראשונה התגוררו בכפר כמה עשרות משפחות יהודיות, ולאחר המלחמה עברו אליו יהודים נוספים מכפרי הסביבה שהוחרבו בשנים אלה. בשנת 1920 רצחו כנופיות אוקראיניות 8 יהודים בכפר. טרם פרוץ מלחמת העולם השנייה נמנו בכפר כ-650 יהודים, רוב תושביו, ופעלו בו שני בתי כנסת וכן תנועת הנוער החלוץ הצעיר, שחלק מבוגריה עלו ארצה. הפעילות הציבורית היהודית בכפר נאסרה עם כיבוש האזור בידי הסבייטים בספטמבר 1939.

עם פינוי השלטון הסובייטי מאזור הכפר בסוף יוני 1941, בתחילת מבצע ברברוסה, רצחו לאומנים אוקראינים עשרה יהודים מהכפר. לאחר כיבוש האזור בידי הגרמנים, נמסרה השליטה בכפר לידי המשטרה האוקראינית, אשר אנשיה ביצעו מעשי שוד, התעללות ואונס ביהודי היישוב. לאחר חג הפסח תש"ב, באביב 1942, גורשו כל יהודי הכפר, שהורכבו מ-81 משפחות, לגטו בקאמין קושירסקי, ושם נרצחו כולם עד 2 בנובמבר 1942.

יהודים בודדים מהכפר, בראשות שייקה צוויבל, הצליחו להימלט ליערות הסביבה, ולחבור ליחידות פרטיזנים סובייטיות, בהן חלקם נהרגו.

## קישורים חיצוניים
* פנייבנו באתר מרכז מורשת יהדות פולין

קטגוריה:פרעות ופוגרומים בשואה
קטגוריה:שואת יהודי אוקראינה
קטגוריה:מחוז ווהלין: עיירות יהודיות
חוגלה מצויצת

**חוגלה מצויצת** (שם מדעי: *Rollulus rouloul*) היא עוף טרופי מסדרת התרנגולאים וקרובה רחוקה של החוגלה, החיה ביערות דרום-מזרח אסיה והיא המין היחיד בסוגה.
## מאפיינים
אורכה של החוגלה המצויצת עד 25 ס"מ והזכרים בעלי ציצה גדולה וזהובה שנתנה להם את שמם. הגוף כחול-כהה עם ראש שחור ועיניים אדומות גדולות ובקצהו עור לבן ממנו צומחת הציצה הזהובה. הזכרים גדולים מהנקבות,  שצבען ירוק וכנפיהן כתומות. לשני המינים יש עור לבן סביב העין ורגליים אדומות ללא בוהן אחורית.

חוגלות אלה חיות ביערות הגשם של מזרח אסיה: דרום בורמה, תאילנד, מלזיה, סומטרה ובורנאו. את הקן הן בונות על קרקע היער ומטילות 5-6 ביצים. בניגוד לרוב התרנגולים, אפרוחי המין הזה אינם מסוגלים ללקט מזון מיד עם בקיעתם, והם מוזנים בתחילה על ידי הוריהם. עם זאת,  הם גדלים במהירות ונעשים עצמאיים תוך כמה שבועות.

תזונה: מין זה מלקט על קרקע היער פירות, זרעים וחרקים ונוטה שלא לעופף הרבה. הם חיים בזוגות או ביחידות וינסו לרוץ כאשר מגיע טורף ורק כמוצא אחרון יעופו.

החוגלות עלולות להימצא בסכנה עקב כריתת היערות בהם הם חיים.

## גלריה

Rollulus rouloul -Toronto Zoo, Canada -male-8a.jpg
Crested.wood.partridge.750pix.jpg
Crested Wood Partride 158.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'יובאני אנטוניו סקופולי
קטגוריה:רולוליים
קטגוריה:עופות יחידים בסוגם
קטגוריה:מיאנמר: עופות
קטגוריה:ברוניי: עופות
קטגוריה:סומטרה: עופות
קטגוריה:בעלי חיים שתוארו ב-1786
קטגוריה:עופות יערות הגשם של דרום-מזרח אסיה
ואס (שרביט)

[ממוזער|200px|שרביט הואס, נישא בידי האל [סת, בקברו של תחותמס השלישי]]
[ממוזער|שרביט הואס, נישא בידי האלה [איזיס במקדש דנדור]]

**ואס** ("כוח", "שליטה") הוא שרביט סמלי המופיע לעיתים קרובות בשרידים, אומנות וכתב חרטומים המשויכים לדת המצרית העתיקה. צורתו של הואס היא ישרה, בעלת ראש של חיה בקצה העליון ופיצול בקצה התחתון.

שרביטי הואס שמשו כסמלים של כוח או שליטה, והיו קשורים עם האלים (כגון סת או אנוביס) ועם הפרעונים. בנוסף לכך השרביטים ייצגו את החיה של סת (קמע של האל המצרי סת). מאוחר יותר, השרביט היה סמל של שליטה על הפוטנציאל הכאוטי ששיקף האל סת.

בהקשר של קבורה טקסית, השרביט היה אחראי על רווחתו של המנוח, ולכן לפעמים כללו אותו בציוד הקבר או בעיצובו של הקבר/ארון הקבורה. הואס נחשב גם כן לקמע. לפי תפיסת המצרים, השמים נתמכים בארבעה עמודים, שיכלו להיות שרביטי הואס.

שרביטי הואס מתוארים כשהם נשאים על ידי אלים, פרעונים או כוהנים. הם מעוטרים בדרך כלל בציורים, רישומים וגילופים של אלים ונישאים לעיתים קרובות ביחד עם סמלים אחרים כגון הענח'. שרידים של שרביטים אמיתיים נמצאו, כאשר השרידים בנויים מעץ או פיינס.

הואס (vas) היה גם סמל בכתב החרטומים שמשמעותו כח.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מצרים העתיקה
קטגוריה:מיתולוגיה מצרית
קטגוריה:סמלים מיתולוגיים
קטגוריה:שרביטים
ח'סב

**חַ'סַבּ** (בערבית: **خصب**; בתעתיק מדויק: **ח'צב**) היא בירת מחוז המובלעת מוסנדם שבעומאן. המחוז הוא מובלעת בתוך איחוד האמירויות הערביות עם גישה לים.

## היסטוריה
ח'סב הוקמה בתחילת המאה ה-17 על ידי הפורטוגזים ששלטו שם באותה התקופה, בשיאה של הנוכחות הימית שלהם באזור. הנמל הטבעי נתן מקלט מסערות ומזרמים קשים למעבר. שלא כמו מבצרים רבים, שנבנו על קרקע גבוהה למטרות הגנה, ח'סב תוכננה כנקודת אספקה ולימים לספינות שיט פורטוגזית במְצָרִים. היום, ח'סב מוגנת משיטפונות על ידי שלושה סכרים גדולים.

## תיירות בעיר
ח'סב ידועה כעיר תיירותית וידידותית לתיירים, יש בח'סב אטרקציות רבות כמו מבצר ח'סב, המבצר שהוקם על ידי הפורטוגזים. נפתח גם כביש חדש בעיר המאפשר גישה מהירה מאיחוד האמירויות הערביות, מה שהופך את ח'סב ליעד סוף שבוע פופולרי עבור אנשים המתגוררים באיחוד האמירויות. הכביש החדש מאפשר גישה גם לכפר טאווי, שבו ציורים פרהיסטוריים של סירות, בעלי חיים ולוחמים כפי שניתן לראות על הסלעים.

בח'סב יש גם מספר אזורי קניות מודרניים עם מוצרים מיובאים, וכמה מלונות, כגון: מלון מוסנדם רזורט ומלון אתנה, היושבים על צוק המשקיף על המפרץ.

סירות מח'סב לוקחות תיירים לטיולים לצפייה בדולפינים הנפוצים במים סביב מוסנדם, כמו גם לבקר באי טלגרף, תחנת מהאדר טלגרף הייתה מאוישת למשך זמן קצר (1865 - 1868) והיום היא הפכה לאתר עתיקות תיירותי.

## כלכלה
יש לח'סב עמדת מסחר מעניינת, אשר נשענת על קרבתה לאיראן. האיראנים מייבאים כבשים ועזים לתעשייה המקומית ובתמורה העומאנים מאפשרים לאיראנים להבריח סחורות לאיחוד האמירויות הערביות ולתימן דרך ח'סב (ועומאן כולה).

## אקלים ומזג אוויר
יש בח'סב אקלים מדברי חם עם קיץ חם מאוד וחורף מתון. רמת המשקעים נמוכה, וסוער בעיקר מדצמבר עד מרץ.
נמל התעופה של ח'סב, ממוקם כמה קילומטרים מהחוף. ב -27 ביוני 2011, נרשמה הטמפרטורה המינימלית הגבוהה ביותר בעולם עם טמפרטורה של 41.2 מעלות צלזיוס (106.2 פרנהייט) ח'סב שברה את השיא של עמק המוות בקליפורניה ב-0.5 מעלות צלזיוס.

## גלריית תמונות


File:Khasab Oman.JPG
File:Khasab1.jpg|ספינה בדרך לאי טלגרף
Image:Persian gulf scene from kasab mountian route.jpg
Image:A scene Kasab to Ras-al-Khaima.jpg
Image:A beach scene from kasab.JPG
Image:A scene from kasab route.jpg
Image:Dolphin-Musandam 2.jpg|דולפינים במי המפרץ הפרסי ליד ח'סב


## קישורים חיצוניים

* 

## הערות שוליים

קטגוריה:עומאן: ערים
קטגוריה:עומאן: ערי נמל
קטגוריה:המפרץ הפרסי: ערי נמל
פלוריאן קליין

**פלוריאן קליין** (נולד ב-17 בנובמבר 1986) הוא כדורגלן עבר אוסטרי ששיחק בעמדת המגן.

## קריירת מועדונים

קליין החל לשחק כדורגל בספטמבר 1994, בקבוצת הילדים של ל.א.ס.ק. לינץ. הוא עבר בכל מחלקות הנוער של המועדון, עד אשר קודם לסגל הבכיר של הקבוצה ביולי 2004. לפני כן, הספיק לשחק כמושאל לעונת 04–2003 בקבוצת בלאו-וייס לינץ. אחרי 14 שנים במועדון ילדותו, 163 משחקי ליגה ו-13 שערים, קליין חתם ב-30 באפריל 2009 על חוזה לשנתיים בקבוצת אוסטריה וינה. ב-2012 עבר לשחק בשורות רד בול זלצבורג. במדי רד בול, קליין היה שותף לזכייה בדאבל המקומי לעונת 14–2013. אחרי שפג חוזהו בזלצבורג, חתם ב-1 ביולי 2014 בשורותיה של שטוטגרט הגרמנית בהעברה חופשית. בעונת 2015/16 נשר קליין עם שטוטגרט לבונדסליגה השנייה. ב-23 באוגוסט 2017 חזר קליין לאוסטריה וינה.

## קריירה בינלאומית

אחרי ששיחק בנבחרות האוסטריות הצעירות, קליין ערך את הופעת הבכורה שלו עבור הנבחרת האוסטרית ב-19 במאי 2010, במשחק מול קרואטיה.

## קישורים חיצוניים

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:לינץ: כדורגלנים
קטגוריה:כדורגלני ל.א.ס.ק. לינץ
קטגוריה:כדורגלני אוסטריה וינה
קטגוריה:כדורגלני רד בול זלצבורג
קטגוריה:כדורגלני שטוטגרט
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:ספורטאים אוסטרים בגרמניה
קטגוריה:אוסטרים שנולדו ב-1986
חוגלת שלג

**חוגלת שלג** (שם מדעי: *Lerwa lerwa*) היא מין יחיד בסוג של חוגלה החיה בהרי ההימלאיה.
## מאפיינים
אורכה של החוגלה הגדולה הזו 38-40 ס"מ ומשקלה 450-580 גרם בנקבות ו-550-700 גרם בזכרים. הגוף והראש אפור מפוספס עם מקור אדום, כנפיים וחזה חומים וצידיים מפוספסים בלבן. הבטן בהירה והרגליים אדומות ולחלק מהפרטים ישנו "כתר" שחור קטן. האפרוחים והצעירים נראים דומים מאוד לפסיון הדם החי באותם אזורים. הזכרים והנקבות דומים במראם אך לזכרים יש טופר על שורש הרגל שלהם.

הם חיים בטבע בטונדרה אלפינית בגובה של 3,000-5,000 מטר בהרי ההימלאיה בהודו, פקיסטן, נפאל וסין. עם זאת הם אינם מקננים על השלג החשוף אלא יורדים יותר למטה למטרות רבייה.

הם חיות בחבורות קטנות של 6-8 פרטים אם כי נצפו כבר יותר מ30 יחדיו. החוגלה היא מעופפת החוצה את ההרים בקריאות רועשות. בעונת הרבייה הם יורדים עד ליערות ההר. הם מזכירים מאוד את הפרנקולין האפור (Francolinus pondicerianus) החי באותו אזור וקל להתבלבל ביניהם. הם ניזונים מטחבים, חזזיות, זרעים ופירות יער שונים. כמו כן הם בולעים חצץ המסייע בעיכול המזון.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1833
קטגוריה:טקסונים שתוארו בידי בריאן הוטון הודג'סון
קטגוריה:פסיונים
קטגוריה:עופות יחידים בסוגם
קטגוריה:סין: עופות
קטגוריה:פקיסטן: עופות
קטגוריה:ההימלאיה: בעלי חיים
עצי אשוח 3

**עצי אשוח 3** (ברוסית: **Ёлки-3**), הוא סרט דרמה קומי רוסי בהפקתו של טימור בקממבטוב והוא סרט ההמשך לסרטים "עצי אשוח" ו"עצי אשוח 2".

הסרט יצא לאקרנים ב-26 בדצמבר 2013. הסרט נחשב לאחד מסרטי הקולנוע הפופולריים ביותר ברוסיה, לאחר שצפו בו 4.3 מיליון איש והרוויח יותר ממיליארד רובל רוסי.

במתכונת דומה לסרטים הקודמים, הסרט מגולל כמה סיפורים אך מתמקד בנושא עיקרי לפיו כל מעשה טוב זוכה לתגמול.

## הפקה
צילומי הסרט נערכו מפברואר ועד יוני 2013 באלמטי שבקזחסטן ובמספר ערים ברוסיה, לרבות אופה, סמרה, פרם, מגניטוגורסק, קרסנודר, יקטרינבורג, וורונז', אירקוטסק, נובוסיבירסק, סנקט פטרבורג, ולדיקווקז ובקלינינגרד.

## קישורים חיצוניים
* 

קטגוריה:מוסקבה בקולנוע
קטגוריה:סנקט פטרבורג בקולנוע
קטגוריה:סרטי 2013
קטגוריה:סרטי אנטון מגרדיצ'ב
קטגוריה:סרטי דרמה רוסיים
קטגוריה:סרטי המשך רוסיים
קטגוריה:סרטי חג המולד
קטגוריה:סרטי קומדיה רוסיים
עצי אשוח 1914

**עצי אשוח 1914** (ברוסית: **Ёлки 1914**), הוא סרט דרמה קומי רוסי בהפקתו של טימור בקממבטוב והוא סרט ההמשך לסרטים "עצי אשוח", "עצי אשוח 2" ו"עצי אשוח 3". הסרט יצא לאקרנים ב-25 בדצמבר 2014.

במתכונת דומה לסרטים הקודמים, הסרט מגולל כמה סיפורים אך מתמקד למעשה באופן שבו חגגו את ליל השנה החדשה, בתקופת הצאר, בשנה הראשונה לפרוץ מלחמת העולם הראשונה ובששת החודשים הראשונים למעורבות המדינה במלחמה. הסרט מורכב משש נובלות המספרות את סיפורם של משפחות עירוניות וכפריות, עשירות ועניות בבתי אחוזה, בערים ובעיירות הקטנות של רוסיה.

## עלילה
האימפריה הרוסית, שנת 1914. תקופת מלחמת העולם הראשונה.

בוריס דנדי רוכש אחוזת בית לחופי הים השחור על מנת לכבוש את לבה של בלה, נערה עשירה, אך בעלי הבית הקודמים של האחוזה, יבגני פאבלוביץ' לא הצליח לספר לדיירי הבית כי הוא מכר את הבית וזאת רגע לפני ליל השנה החדשה.

איוואן הוא חייל בשירות הצבא השוכב בבית חולים צבאי בארמון קונסטנטין ומחליט לאסוף חתימות לעצומה שהוא מתכוון לשלוח אל ממשלת הצאר ולבקש להשיב בחזרה את עצי האשוח לחגיגות השנה החדשה, חרף החלטת הממשל להפסקת המנהג. במשימה זו מסייע לו קצין צבא הצאר.

איש משטרת הצאר ואהובתו מתכוננים לקראת התמודדותם באליפות בינלאומית בהחלקה על הקרח, אך איש המשטרה מוצא עצמו על פרשת דרכים ונדרש לבחור בין אהבתו לבין שירותו במשטרה.

איש הכפר סנקה מתיידד עם דוב ונאלץ להתמודד מול אציל המתגורר בשטח הכפר ומתכנן לצוד את ידידו הדוב.

סטודנטים חברים מחליטים להתגייס לשירות צבאי בחזית בעודם רבים על לבה של קטיה שטרם החליטה במי היא מאוהבת.

גלשה ואחיה הקטן גרישה לא יודעים כיצד יביאו אוכל לביתם ואל אמם החולה בהיעדר כסף למחיה. הם מחליטים לצאת לקבץ נדבות ונתקלים בשליאפין העשיר.

## צילומים והפקה
צילומי הסרט החלו בפברואר 2014 ונערכו בסנקט פטרבורג, פרם, יקטרינבורג, וורונז', אומסק, אירקוטסק, קרסנויארסק, סראטוב ואסטנה שבקזחסטן.

## קישורים חיצוניים
* 

קטגוריה:האימפריה הרוסית בתרבות
קטגוריה:סנקט פטרבורג בקולנוע
קטגוריה:סרטי 2014
קטגוריה:סרטי דרמה היסטורית
קטגוריה:סרטי המשך רוסיים
קטגוריה:סרטי חג המולד
קטגוריה:סרטי מלחמת העולם הראשונה
קטגוריה:סרטי קומדיה רוסיים
קטגוריה:סרטים תקופתיים
נאשיק

ממוזער|דמויות האלים רמה, לקשמן וסיטה במקדש בנאשיק
ממוזער| רמקונד
**נאשיק** (במראטהית: **नाशिक**, באנגלית: **Nashik**) או **נאסיק** (בהינדית ובסנסקריט: **नासिक**) היא עיר בצפון מערב מדינת מהאראשטרה בהודו, נכון ל-2011 גרים בעיר 1,486,973 איש והיא העיר הרביעית בגודלה במהאראשטרה, והעיר ה-24 בגודלה בכל הודו. העיר נמצאת במעלה הרי גהט המערביים על גדות נהר גודאוורי. היא ממוקמת בגובה 700 מטר מעל פני הים, ונחשבת כעיר הגבוהה ביותר במהאראשטרה.

## גאוגרפיה
ממוזער|מקדש טרימבקשוור ליד נאשיק
נאשיק נמצאת בצפון מהאראשטרה בגובה 700 מטר מעל פני הים. נהר גודאוורי מתחיל 24 ק"מ מנאשיק וזורם בחלק הצפוני לעיר דרך שכונת מגורים.

נאשיק נמצאת במערב רמת דקאן.

## מקומות מעניינים
### פנצ'וואטי
[ממוזער|[ראמה (אל)|ראמה וסיטה בפנצ'וואטי]]
פנצ'וואטי הוא מקום מיוחד להינדים על נהר הגודאוורי, שם נמצא מקדם קלרם. זהו מקום עלייה לרגל, ואחד האתרים שבו נערך כינוס קומבה מלה, שבשנת 2013 השתתפו בו 100 מיליון אנשים.

בדת ההינדית, פנצ'וואטי היא מקום ביער בממלכת דנדה, שבו האל ראמה בנה בית עם אשתו סיטה ועם אחיו לקשמן בזמן הגלות שלהם.

### רמקונד
רמקונד הוא מקום קדוש להינדים, שמאמינים שטבילה באגם מביאה לקיום משאלות.

## תעשיית יין
האקלים של נאשיק מתאים לגידול ענבים ליין, ונאשיק תוארה כ"בירת היין של הודו" בעיתון Business Standard בשל היקבים הרבים באזור.

גידול הענבים התחיל בשנת 1994, כאשר רג'יב סמנט חזר מלימודיו בסטנפורד ושם לב שלמרות תנאי הטבע המתאימים אין תעשיית יין באזור נאשיק. הוא הביא ענבי סוביניון בלאנק ושנן בלאנק ונטע הכרמים הראשונים ב־1996. הבציר הראשון היה ב־1999 והיין הראשון היה מוכן ב־2000.

## אנשים מנאשיק
* דאדאסאהב פהאלקה, אבי הקולנוע ההודי
* טאטיה טופא, לוחם במרד ההודי הגדול

## ערים תאומות
* 

## קישורים חיצוניים

* 
* 

## הערות שוליים

קטגוריה:מהאראשטרה: ערים
זאק גולדסמית'

**זאק גולדסמית**' (באנגלית שמו המלא הוא: **Frank Zacharias Robin Goldsmith, Baron Goldsmith of Richmond Park**; נולד ב-20 בינואר 1975) הוא פוליטיקאי בריטי ממוצא יהודי, חבר המפלגה השמרנית. כיהן כחבר הפרלמנט של הממלכה המאוחדת מטעם מחוז ריצ'מונד פארק בלונדון וכשר במשרד הסביבה ובמשרד הפיתוח הבינלאומי וכשר לענייני אסיה, אקלים וסביבה במשרד החוץ הבריטי. גולדסמית' היה מועמד מטעם המפלגה השמרנית בבחירות לראשות עיריית לונדון שהתקיימו במאי 2016.

## ביוגרפיה
גולדסמית' נולד בלונדון, בנם של איש העסקים והמיליארדר הבריטי-יהודי סר ג'יימס גולדסמית' ורעייתו השלישית ליידי אנאבל. שמו הפרטי הוא פרנק, אך הוא מעדיף להשתמש בשם הכינוי זאק. הוא התחנך בפנימייה היוקרתית איטון קולג' ממנה סולק לאחר שמריחואנה נתפסה בחדרו, ובבית הספר התיכון הפרטי CCSS בקיימברידג'. בתום לימודי התיכון עבר לארצות הברית ובמשך שנתיים עבד בארגוני איכות הסביבה.

ב-1997 הצטרף למערכת כתב העת "אקולוג'יסט" שייסד דודו, אדווארד גולדסמית, וב-1998 מונה לעורכו, ובהמשך הוא עבר לבעלותו. הוא הפך את כתב העת מכתב עת אקדמי לכתב עת הפונה לקהל רחב יותר ועוסק בענייני דיומא. הוא פרש מתפקיד העורך ב-2007. ב-2012 מכר את כתב העת.

ב-2010 התמודד מטעם המפלגה השמרנית ונבחר לנציג אזור ריצ'מונד פארק בפרלמנט הבריטי. הוא נבחר לכהונה נוספת ב-2015 ברוב של 58.2%. באוקטובר 2015 נבחר גולדסמית' למועמד המפלגה השמרנית לקראת הבחירות לראשות עיריית לונדון. בסיבוב הראשון זכה ל-35% מקולות הבוחרים ובסיבוב השני זכה ל-43% מהקולות (הכוללים העדפות משניות) והפסיד לסאדיק קאן ממפלגת הלייבור.

באוקטובר 2016 הודיע על התפטרותו מהפרלמנט עקב התנגדותו לתוכנית למסלול שלישי בנמל התעופה לונדון הית'רו, בבחירות מיוחדות שנערכו במחוז הוא התמודד כמועמד עצמאי והפסיד לשרה אולני, מועמדת המפלגה הליברלית-דמוקרטית. בבחירות שנערכו ב-2017 התמודד מטעם המפלגה השמרנית וניצח את אולני ברוב של 45 קולות בלבד. בבחירות 2019 הפסיד לאולני. בספטמבר 2019 מונה לשר במשרד הסביבה ולשר במשרד הפיתוח הבינלאומי.

בינואר 2020 מונה כלורד לימי חייו לכהן בבית הלורדים והמשיך לכהן במשרד הסביבה. לאחר בחירתה של ליז טראס לראש הממשלה, מונה לשר לענייני אסיה, אקלים וסביבה במשרד החוץ הבריטי, הוא התפטר מתפקידו ביוני 2023, לאחר שלטענות המששלה בראשות רישי סונאק זנחה את הטיפול בנושאי איכות הסביבה. באוגוסט 2023 אמר כי ישקול להבציע למפלגת הלייבור בבחירות הבאות.
## חיים אישיים
גולדסמית' נישא בשנית לאליס רוטשילד, צאצאית למשפחת רוטשילד. הוא אב לארבעה ילדים, שלושה מרעייתו הראשונה ובת מרעייתו השנייה. על אף שחונך על ידי אביו (בעצמו בן לאב יהודי ולאם נוצרייה) לזהות יהודית, גולדסמית' אינו מגדיר עצמו ככזה. עם כי הוא מקורב לקהילה היהודית בלונדון וכאשר התמודד על ראשות עיריית לונדון ב-2016 תרמו לו האחים היהודים דוד וסימון ראובן כספים לקמפיין.

## קישורים חיצוניים

* 

## הערות שוליים

קטגוריה:יהודים חברי הפרלמנט של הממלכה המאוחדת
קטגוריה:חברי הפרלמנט של הממלכה המאוחדת (2010–2015)
קטגוריה:חברי המפלגה השמרנית (הממלכה המאוחדת)
קטגוריה:פעילי איכות הסביבה יהודים
קטגוריה:לונדון: אישים
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:לורדים לימי חייהם
קטגוריה:בריטים שנולדו ב-1975
חוגלית אפורה

ממוזער| ''Perdix perdix''
** חוגלית אפורה**, **קוֹרֵא אֵירוֹפִּי** או **חוגלה אנגלית** (שם מדעי: *Perdix perdix*) היא עוף קרקע ממשפחת הפסיוניים החי בכרי דשא וערבות ברחבי אירופה ואסיה וכן נפוצה לאזורים רחוקים כמו לאמריקה הצפונית.

## מאפיינים
החוגלית אפורה באורך 28-32 ס"מ. הראש והכנפיים חומים, ועל הראש כרבולת חומה עד כתומה, ושאר הגוף אפור עם מקור קצר ובטן לבנה עם סימן עגול על הבטן אצל זכרים. ההבדל העיקרי בין המינים הוא רצועת פסים על נוצות כנפי הנקבות החסרים בזכרים. הצעירים בעלי נוצות חומות-צהובות ואין להם סימונים על הפנים. כמו רוב התרנגולים הם מעופפים חלשים ואיטיים העפים רק בשעת הצורך.

החוגלית נפוצה ברחבי אירופה ואסיה בערבות ושדות מרעה ומחפשים זרעים קטנים וחרקים. הצעירים ניזונים בעיקר מחרקים המכילים חלבונים רבים.

על אף שהיום מספרם יציב, בעבר הם היו בסכנה גדולה בבריטניה וניצודו עד ש85% מהאוכלוסייה התמעטו עד 1995. כיום הם ניצלו ומספרם יותר יציב בעיקר עקב הפסקת הציד והפגיעה בשדות בה הם ניזונים ומקננים.

הם הופצו על ידי האדם למקומות לא טבעיים כמו לארצות הברית, קנדה, דרום אפריקה, אוסטרליה וניו זילנד.

## תת-מינים
ישנם 8 תת-מינים לחוגלית:

**P. p. perdix*
**P. p. armoricana*
**P. p. sphagnetorum*
**P. p. hispaniensis*
**P. p. italica*
**P. p. lucida*
**P. p. canescens*
**P. p. robusta*

## קישורים חיצוניים

230px|ממוזער|ימין|חוגלית אפורה בקינה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:פסיונים
קטגוריה:הממלכה המאוחדת: עופות
קטגוריה:בעלי חיים שתוארו ב-1758
חוגלת ראש-ארגמן

ממוזער|חוגלות ראש-ארגמן בפארק
**חוגלת ראש-ארגמן** (שם מדעי: *Haematortyx sanguiniceps*) היא מין יחיד בסוגו בתת-משפחת החוגלות החיה אך ורק ביערות הררים וכן ביערות שפילה סובטרופיים בצפון בורנאו שבאינדונזיה. היא התגלתה בשנת 1879.

לחוגלה זו גוף שחור עם ראש וצוואר אדמוני שנתן לה את שמה וכמו כן קצה הזנב אדום. המקור צהוב ומעל העין ישנה גבה שחורה. הזכרים גדולים מעט מהנקבות ומגיעים למשקל של 330 גרם.

החוגלה חיה בעיקר במורדות הרים ולה טריטוריה של 1,000–1,500 מטר. תפוצתן מוגבלת וייתכן שנפגעה מכריתת היערות. הן אוכלות חרקים ופירות יער ומסתתרות בין הסבכים.

## קישורים חיצוניים

## הערות שוליים

קטגוריה:טקסונים שתוארו בידי ריצ'רד באולדר שרפ
קטגוריה:טווסים
קטגוריה:עופות יחידים בסוגם
קטגוריה:בורנאו: בעלי חיים אנדמיים
קטגוריה:בורנאו: עופות
קטגוריה:בעלי חיים שתוארו ב-1879
לאפי (עיר)

**לאפי** (בפולנית: **Łapy**) היא עיר קטנה במחוז ביאליסטוק שבפרובינציית פודלסיה בפולין, לצד נהר נרב, בה התקיימה עד השואה קהילה יהודית.

## תולדות היישוב
לאפי החלה ככפר בבעלות אצולה, ובשנת 1826 הוענקו לה זכויות עיר. בחלוקת פולין השלישית, בשנת 1795, נכללה העיר בתחום פרוסיה, ובשנת 1815 נכללה בתחום פולין הקונגרסאית.

פיתוחה של העיר הואץ עם חיבורה לקו מסילת הברזל, ומהמחצית השנייה של המאה ה-19 הוקמו בה מספר מפעלי תעשייה קטנים.

## יהודי לאפי
יהודים החלו לשבת בלאפי במאה ה-19, ולקראת סוף אותה מאה התקיימה בה קהילה עצמאית. הרב הלל ב"ר רפאל חותנו של החפץ חיים שימש כרב העיר בין השנים תרל"ד (1874) - תרנ"ט (1899), ולאחר מכן שימש ברבנות הרב ישראל רבינוביץ'. בין מלחמות העולם נמנו בעיר 623 יהודים, והתקיימה בה פעילות של המפלגות הציוניות השונות. בשנות השלושים של המאה ה-20 סבלו יהודי העיר מחרם כלכלי על עסקיהם ומהתנכלויות אלימות כלפיהם מצד שכניהם הפולנים.

עם כיבוש העיר בידי הגרמנים בספטמבר 1939, אלו הוציאו בה להורג 13 מנכבדי הקהילה היהודית. בחודשים שלאחר מכן המשיכו הגרמנים בביצוע הוצאות להורג בעיר. ב-2 בנובמבר 1942 פשטו הגרמנים על העיר, וריכזו את כ-400 היהודים שנותרו בה. יהודים אלו הוסעו ליער ליד היישוב קוסאקי, בסמוך לזמברוב, ושם נורו ונקברו חיים בקבר אחים.

## קישורים חיצוניים

* לאפי באתר מרכז מורשת יהדות פולין
* 
* 
* 

## הערות שוליים

קטגוריה:פודלסיה: ערים
קטגוריה:שואת יהודי פולין: קהילות
קטגוריה:קהילות יהודיות בפולין
קטגוריה:בורות ירי בשואה
סלץ (בלארוס)

**סלץ** (בבלארוסית: **Сялец**, ברוסית: **Селец**, בפולנית: **Sielec**) הוא כפר במחוז ברסט שבמערב בלארוס, מזרחית לפרוז'ני ובסמוך לנהר יסולדה, בו התקיימה עד השואה קהילה יהודית.

## תולדות היישוב
הכפר נזכר לראשונה בסוף המאה ה-14, ובסוף המאה ה-15 הוקמה בו כנסייה. בהמשך הוענק הכפר כמתנה לבני משפחת רדזיוויל. בחלוקת פולין השלישית, בשנת 1795, נכלל היישוב בתחום האימפריה הרוסית.

בשנת 1921, בעקבות הסכם ריגה, נכלל היישוב בתחום הרפובליקה הפולנית השנייה.

## יהודי סלץ
קהילה יהודית מתועדת בכפר מראשית המאה ה-17, ובתחילה היו בני הקהילה כפופים לקהילת בריסק. במהלך המאה ה-17 נערכו ביישוב מספר כינוסים מטעם ועד ארבע הארצות. הכפר ידוע בעיקר בשל היוולדו של הגאון מווילנה במקום.

בסוף המאה ה-19 עזבו את היישוב רבים מיהודיו, והגירה זו התגברה לאחר מלחמת העולם הראשונה. בין מלחמות העולם נותרו בכפר כ-250 יהודים.

ב-23 ביוני 1941, יום לאחר פרוץ מבצע ברברוסה, נכבש היישוב בידי הגרמנים, ואלו הטילו על יהודיו גזירות שונות, ובהן חובת ענידת אות מזהה, החרמת רכוש, חובת תשלום סכומי כופר וחובת ביצוע עבודות כפייה, תוך ביצוע מעשי התעללות בעובדים.

ב-25 במאי 1942 גורשו כל יהודי היישוב לגטו ברזה קרטוסקה, וממנו שולחו ב-15 ביולי 1942 לאתר ההרג ברונה גורה. יהודים מעטים שעוד הושארו בגטו זה נרצחו ביום 15 באוקטובר 1942.

## קישורים חיצוניים

* סלץ באתר מרכז מורשת יהדות פולין
* 

קטגוריה:מחוז ברסט: יישובים
קטגוריה:שואת יהודי בלארוס
קטגוריה:יישובים שהוקמו במאה ה-14
אדולפו דה לה ורטה

**פליפה אדולפו דה לה ורטה מארקור** (בספרדית: **Felipe Adolfo de la Huerta Marcor**, נהגה: ; 26 במאי 1881 - 9 ביולי 1955) היה פוליטיקאי מקסיקני, נשיאה ה-38 של מקסיקו, שכיהן כנשיא זמני במשך חצי שנה, מראשית יוני עד סוף נובמבר 1920.
## קריירה
עם תום השלב הראשון של המהפכה המקסיקנית, הדחת הקאודיו פורפיריו דיאס, נקלעו המהפכנים לקושי מהותי בארגון הממשל מחדש לשביעות רצון כל הזרמים. במהלך המרד, הייתה המטרה המאחדת של הגורמים השונים, הדחת הרודן מתפקידו. אך עם השגת מטרה זו פרץ מאבק ממושך בין הליברלים, הרדיקלים והאחרים, שנמשך קרוב ל-20 שנה ונחשב לחלק מהמהפכה המקסיקנית, אף על פי שניתן להחשיבו כמלחמת אזרחים לכל דבר. עשור לאחר פרוץ המהפכה, ארבעת מחולליה כבר לא היו בין החיים: פרנסיסקו מדרו נרצח ב-1913 תוך כדי כהונתו כנשיא, אמיליאנו ספאטה נרצח ב-1919, ונוסטיאנו קאראנסה נרצח ב-1920 ופנצ'ו וייה ב-1923. כולם נרצחו בידי מתנקשים מתוך המחנה המהפכני.

לאחר רצח קאראנסה, הוכרזו בחירות לנשיאות, ובחצי השנה שבין 1 ביוני ל-30 בנובמבר 1920, כיהן בנשיאות המדינה, אדולפו לה ורטה, שכיהן עד אז כמושל סונורה ומונה לתפקידו הזמני בידי הקונגרס.

בבחירות עלה לשלטון אלווארו אוברגון. דה לה ורטה יזם מרד נגד אוברגון ב-1923 לאחר שהאחרון סימן כיורשו את פלוטארקו אליאס קאייס. הוא הצליח לצרף אליו גורמים קתולים, שמרנים, וקציני צבא רבים; שחששו, כל מגזר משיקוליו, מתוכניותיו העתידיות של אוברגון. אך אוברגון דיכא את ההתקוממות שכונתה לימים "מרד דה לה ורטה" , ואילץ את דה לה ורטה לגלות מהמדינה. בראשית מרץ 1924 נמלט דה לה ורטה ללוס אנג'לס, בעקבות בריחתו קרסו מעוזי המורדים האחרונים והמפלגה בראשות אוברגון וקאייס שבה להטיל את מרותה על כל חלקי המדינה.

אדולפו ואשתו קלרה דה לה ורטה סבלו בלוס אנג'לס ממצוקה כלכלית. לאחר 11 שנות גלות, שבו בני המשפחה ב-1935 לאדמת מקסיקו, לאחר עלייתו לשלטון של לאסרו קארדנאס. הוא גם כיהן בתפקיד ציבורי תחת ממשלות מנואל אבילה קמאצ'ו ומיגל אלמאן ולדס.

אדולפו דה לה ורטה נפטר בנסיבות טבעיות ב-9 ביולי 1955 במקסיקו סיטי.

## קישורים חיצוניים

* ביוגרפיה של ורטה
* 

## הערות שוליים

קטגוריה:נשיאי מקסיקו
קטגוריה:פוליטיקאים מקסיקנים
קטגוריה:המהפכה המקסיקנית
קטגוריה:ילידי 1881
קטגוריה:נפטרים ב-1955
ברווז מנומש

**ברווז מנומש** (שם מדעי: *Stictonetta naevosa*) הוא מין של ברווז אוסטרלי ממשפחת הברווזיים המהווה מין יחיד בסוגו ובתת-המשפחה שלו. הוא בעל נקודות שחורות על כל גופו ומכאן קיבל את שמו.

## מאפיינים
אורכו של הברווז 55-50 ס"מ והוא בעל מקור אדום אצל הזכר וחום עד שחור אצל הנקבה ובעל ראש גדול ושחור. הגוף בצבע אפור עם נקודות לבנות לאורך כל הגוף, מה שמזכיר מעט נמשים. הצוואר ארוך והרגליים אפורות. ברווז זה נוטה לעוף בגובה נמוך ולכופף את ראשו, מה שגורם לו להיראות כבעל גיבנת.

שויך בתחילה לתת-משפחת ברווזים מצויים, אך עתה משויך לקבוצה נפרדת בתת-משפחה עצמאית. הוא התפתח לפני שאר הברווזים ביבשת העתיקה גונדוונה לפני ששאר הברווזים הגיעו לשם.

## התנהגות
ברווזים אלה משכשכים את מזונם על פני המים ושולים בעזרת המקור דברים אכילים כמו צמחי מים או יצורים קטנים. הם שוכנים בביצות, עדיף שופעות צמחייה ואגמים אוסטרליים אך בעונת הרבייה ובתקופות יובש ינועו לעבר ים פתוחים. באגן מארי-דרלינג ובאגם אייר שהמים שם מתייבשים לעיתים קרובות, הברווזים נוהגים לעוף עד לחופים ומתקבצים שם בהמונים. הם די פגיעים לרובים עקב ההתקהלות וכן עקב מנהגם לעוף בגובה נמוך. דבר זה גורם להם להיטרף גם על ידי עופות דורסים, תנינים ונחשים.

הברווזים לא נמצאים בסכנה אך מספרם נמצא בירידה עקב ציד (אף שהוא מוגן) ומהתייבשות ביצות בהם הוא חי.

## קישורים חיצוניים

* 
* ברווז מנומש  באתר Birdsinbackyards

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי ג'ון גולד
קטגוריה:ברווזיים
קטגוריה:עופות יחידים בסוגם
קטגוריה:אוסטרליה: עופות